《述梦》
宋代·王钦臣

晓雪谁惊最后时，土膏方得助甘滋。岁功已觉三元近，春事何忧一览迟。

不著寒梅容触冒，半留红杏惜离披。神交彼此无劳辨，更为公题述梦诗。

作者简介：应天府宋城人，字仲至。王洙子。清亮有志操，欧阳修器重其文。以荫入官，文彦博荐试学士院，赐进士及第。历陕西转运副使，哲宗时曾奉使高丽。领开封，改集贤殿修撰、知和州，徙饶州，斥提举太平观。徽宗立，复待制、知成德军。卒年六十七。平生为文至多，所交尽名士。性嗜古，藏书数万卷，手自校正，世称善本。有《广讽味集》。